ז'יזל חלימי

ז'יזל חלימי (בצרפתית: Zeiza Gisèle Élise Taïeb; 27 ביולי 1927 – 28 ביולי 2020) הייתה עורכת דין, פמיניסטית, ומסאית יהודייה צרפתית-תוניסאית. היא נודעה בהגנה על זכויות נשים, והייתה פעילה בדרישת הזכות להפלה.

קורות חיים
חלימי נולדה בלה גולט, תוניסיה, ב-27 ביולי 1927, למשפחה יהודית שמרנית. היא התחנכה בליסי שבתוניס, ולאחר מכן למדה בסורבון, סיימה לימודי משפטים ופילוסופיה. ילדותה והדרכים שבהן היא משלבת זהות יהודית-מוסלמית נדונים בספר זיכרונותיה, Le lait de l'oranger. היא הייתה נשואה תחילה לפול חלימי, ולאחר מכן לקלוד פו.  היא מתה למחרת יום הולדתה ה-93, ב-28 ביולי 2020. 

ניסיון להחליף ב-2021 את פסלו של נפוליאון, שמוצב בבניין העירייה ברואן מאז 1865, בפסלה של ז'יזל חלימי, נכשל, לאחר שהתושבים המקומיים הביעו התנגדות.

קריירה 
בשנת 1948, חלימי הוסמכה כעורכת דין, לאחר שמונה שנים בלשכת עורכי הדין בתוניס, עברה להתמחות במסגרת לשכת עורכי הדין בפריז בשנת 1956. היא פעלה כיועצת של החזית הלאומית לשחרור אלג'יריה, בעיקר עבור הפעילה ג'מילה בופאצ'ה ב-1960, שנאנסה ועונתה על ידי חיילים צרפתים, וכתבה ספר ב-1961 (עם הקדמה מאת סימון דה בובואר) על מנת להעלות את המודעות למקרה. היא גם הגנה על יחידים באסקיים שהואשמו בפשעים שבוצעו במהלך הסכסוך בחבל הבאסקים, והייתה יועצת במקרים רבים הקשורים לבעיות נשים, כמו משפט בגין הפלה מלאכותית בבוביני ב-1972 (של נערה בת 17 שהואשמה בהשגת הפלה לאחר שנאנסה), שמשך תשומת לב לאומית.

ב-1967 היא עמדה בראש ועדת ראסל, שיזמו ברטראנד ראסל וז'אן-פול סארטר כדי לחקור ולהעריך את הפעולה הצבאית האמריקאית מלחמת וייטנאם.

ב-1971 היא הקימה את הקבוצה הפמיניסטית Choisir (לבחור) כדי להגן על הנשים שחתמו על מניפסט ה-343 ושהודו בביצוע הפלות בלתי חוקיות, שחלימי הייתה אחת מהן. בשנת 1972, Choisir התגבשה לגוף רפורמי מובהק, והקמפיין השפיע רבות על העברת החוק המתיר אמצעי מניעה והפלות שבוצעה על ידי סימון וייל ב-1974.

ב-1981, היא נבחרה לאספה הלאומית הצרפתית,< כסוציאליסטית עצמאית, והייתה נציגת מחוז איסר עד 1984. בין השנים 1985 ו-1987 היא הייתה שגרירת צרפת באונסק"ו. 

בשנת 1998, היא הייתה חברה מייסדת ב- ATTAC .

עבודות

מקורות 
 ברית לא סבירה . הגרדיאן, 12 באוגוסט 2003.

לקריאה נוספת 
General Paul Aussaresses, The Battle of the Casbah: Terrorism and Counter-Terrorism in Algeria, 1955-1957. (New York: Enigma Books, 2010) .
Natalie Edwards, The Autobiographies of Julia Kristeva, Gisèle Halimi, Assia Djebar and Hélène Cixous : beyond "I" versus "we". (Chicago: Northwestern University, 2005) .

קישורים חיצוניים

 ג׳יזל חלימי (2020-1927), באתר "רחוב בשלה", 23/08/2021
 
 גבריאל אבן צור, ג'יזל חלימי: היהודיה התוניסאית ששינתה את פני צרפת, הסדנה להיסטוריה חברתית, הארץ (20/10/2020)
 דיצה לב רותם וד"ר יהל קורלנדר, הספד לעו"ד ג'יזל חלימי, בפודקאסט הכל פוליטי, 2/8/2020 (מדקה 14:00)

הערות שוליים 

יהודים חברי הפרלמנט הצרפתי
פעילות פמיניזם מזרחי
עורכות דין צרפתיות
עורכות דין יהודיות
עורכי דין יהודים צרפתים
עורכי דין יהודים תוניסאים
אישים הקבורים בבית הקברות פר לשז
קצינים בלגיון הכבוד
סוציאליסטים צרפתים
מסאים יהודים
מסאיות צרפתיות
פוליטיקאים יהודים צרפתים
סוציאליסטיות
פמיניסטיות צרפתיות
מפקדים בלגיון הכבוד
בוגרות אוניברסיטת פריז
בוגרות לימודי משפטים
פעילות זכויות נשים
פעילים חברתיים יהודים
פעילות חברתיות צרפתיות
צרפתים שנולדו ב-1927
צרפתיות שנולדו ב-1927
צרפתים שנפטרו ב-2020
צרפתיות שנפטרו ב-2020